राजस्व ग्रामों की साफ सफाई को पंचायत राज विभाग के माध्यम से नियुक्त सफाई कर्मियों की कार्यशैली खराब होती जा रही है। कर्मी काम की बजाए आए दिन अपने नियुक्ति वाले स्थानों से गायब रहते हैं। जिससे गांवों में सफाई कार्य नहीं होता है। हालांकि, सफाई कर्मियों की लचर कार्यशैली पर लगाम लगाने को डीपीआरओ ने तमाम कार्रवाईयां की हैं, पर उनका भी असर सफाई कर्मियों की कार्यशैली पर नहीं पड़ रहा है। ऐसे में गांवों की सफाई व्यवस्था भगवान भरोसे हैं। वहीं गांव में सफाई कार्य नहीं हो रहे, तो दर्जनों शिकायतें डीपीआरओ दफ्तर पहुंच रही हैं, जिस पर कार्रवाईयां भी की गई हैं।